கேள்வி: அனைத்துலக முத்தமிழ் முருகன் மாநாடு, பழனி பற்றி விளக்கவும்.
பதில்: அனைத்துலக முத்தமிழ் முருகன் மாநாடு என்பது முருகன் பக்தர்களை உலகளவில் ஒருங்கிணைத்து, இந்தியாவின் தமிழ்நாடு மாநிலத்தில் திண்டுக்கல் மாவட்டம் பழனி 24 ஆகத்து 2024, 25 ஆகத்து 2024 ஆகிய இரண்டு நாட்கள் நடைபெற்ற ஒரு மாநாட்டு நிகழ்வு ஆகும்.
கேள்வி: அனைத்துலக முத்தமிழ் முருகன் மாநாடு, பழனி - நோக்கம் பற்றி விளக்கவும்.
பதில்: இந்த மாநாட்டினை தமிழ்நாடு அரசு இந்து சமய அறநிலையத் துறை ஒருங்கிணைத்தது. இந்த மாநாட்டின் முதன்மை நோக்கங்களாக முருக வழிபாட்டின் உள்ளுறை நெறிகளை உலகெங்கிலும் பரப்புதல், தத்துவக் கோட்பாடுகளை அனைவரும் அறிய உதவுதல், பக்தர்களை ஒருங்கிணைத்தல், சைவத் திருமுறைகள், திருப்புகழ் (அருணகிரிநாதர்), சைவ சித்தாந்த சாத்திரங்கள் உலகறிய பரப்புதல் ஆகியன உள்ளன.